OpenLLM-France/wikimedia huggingface dataset:
# Cama

En anatomia humana, la cama és el tercer segment del membre inferior o pelvià, compresa entre la cuixa i el peu. La cama s'articula amb la cuixa mitjançant el genoll i amb el peu mitjançant el turmell. La seva part posterior s'anomena panxell i l'anterior canyella.
En llenguatge comú, no científic, el terme cama denota la totalitat del membre inferior del cos humà.

## Ossos de la cama

* Ròtula
* Tíbia
* Peroné

## Músculs de la cama

* Grup muscular anterior
** Tibial anterior
** Extensor propi del dit gros
** Extensor comú dels dits
** Peroneal anterior
* Grup muscular extern
** Peroneal lateral llarg
** Peroneal lateral curt
* Grup muscular posterior
** Popliti
** Flexor llarg dels dits
** Tibial posterior
** Flexor llarg del dit gros
** Tríceps sural: bessó intern, bessó extern, soli. El tríceps sural s'insereix al calcani mitjançant el tendó d'Aquil·les.
** Plantar prim
* Músculs flexors superficials.
* Músculs flexors profunds.
* Músculs extensors.
* Tall transversal de la cama.

## Sistema vascular
### Artèries

* Artèria poplítia.
* Artèria tibial anterior.
* Tronc tibioperoneal.
** Artèria peroneal.
** Artèria tibial posterior.

### Venes

* Safena interna.
* Safena externa.

## Vegeu també

* Cama de fusta
* Cama (Micologia).
Viccionari
# Campionat de l'Stanley Pool

El Campionat de l'Stanley Pool fou una competició futbolística per a clubs de les ciutats de Brazzaville i Léopoldville (avui anomenada Kinshasa), organitzada per la Federació de Futbol de Pool, quan la República del Congo i la República Democràtica del Congo eren colònies francesa i belga respectivament. Es tractà, per tant, d'una competició internacional de les dues ciutats situades al voltant del llac Pool Malebo (antigament anomenat Stanley Pool), al riu Congo. Es disputà entre 1923 i 1950. De forma paral·lela es disputà la Copa de l'Stanley Pool.

## Historial

* 1923 CO Léopoldville
* 1924 CO Léopoldville
* 1925 CO les Nomades Léopoldville
* 1926 CO Léopoldville
* 1927 AS Léopoldville
* 1928 AS Léopoldville
* 1929 ES Congolaise (Léopoldville)
* 1930 CO les Nomades (Léopoldville)
* 1931 CA Brazzaville
* 1932 AS Léopoldville
* 1933 AS Portuguesa (Léopoldville)
* 1934 AS Portuguesa (Léopoldville)
* 1935 AS Portuguesa (Léopoldville)
* 1936 CS Belge (Léopoldville)
* 1937 CA Brazzaville
* 1938 CS Belge (Léopoldville)
* 1939 AS Portuguesa (Léopoldville)
* 1940 AS Portuguesa (Léopoldville)
* 1941 CA Brazzaville
* 1942 Nomades FC (Léopoldville)
* 1943 Nomades FC Léopoldville
* 1944 AS Portuguesa Léopoldville
* 1945 CA Brazzaville
* 1946 Nomades FC Léopoldville
* 1947 CS Belge Léopoldville
* 1948 CS Belge Léopoldville
* 1949 CA Brazzaville
* 1950 CS Belge Léopoldville

## Enllaços externs

* RSSSF
# Bezliúdivka

Bezliúdivka o Bezliúdovka (en ucraïnès Безлюдівка, en rus Безлюдовка) és una vila de la província de Khàrkiv, Ucraïna. El 2021 tenia 9.296 habitants.

## Referències

* ↑ «Про утворення та ліквідацію районів. Постанова Верховної Ради України № 807-ІХ.» (en ucraïnès). , 18-07-2020.
* ↑ «Нові райони: карти + склад» (en ucraïnès). Міністерство розвитку громад та територій України.
# Odontoestomatologia

L'odontoestomatologia és l'estudi de la boca i de les dents. Del grec odonto (dent), stoma (boca) i logos (estudi). Els professionals que tracten les dents, els dentistes, poden ser "odontòlegs" o "odontoestomatòlegs". La diferència entre ells és que mentre els "odontòlegs" han fet una carrera de 5 anys en una Facultat d'Odontologia, els "odontoestomatòlegs" han fet la carrera de medicina (6 anys en la Facultat de Medicina) i s'han especialitzat en "odontoestomatologia" (2 anys en l'Escola d'Odontoloestomatologia). A Espanya només resta una Escola d'Odontoestomatologia a la Universitat d'Oviedo, la resta s'han transformat en Facultats d'Odontologia, segons el currículum de la resta d'Europa.
# Ali Mardan Khan Lur

Ali Mardan Khan Lur fou governador del Luristan (Pèrsia) a la primera meitat del segle xviii. Era de la tribu Fayli dels lurs.
Fou ferit a Fulnabat el 1722. Després va intentar anar en auxili d'Esfahan sense aconseguir-ho.
# Camaiore

Camaiore és un municipi italià, situat a la regió de la Toscana i a la província de Lucca. L'any 2004 tenia 30.676 habitants.

## Fills il·lustres

* Marco Santucci (1762-1843) compositor musical.
* Francesco Gasparini (1665-1727) compositor musical.
# Campionat del Món de Clubs de futbol 2005

Campionat del Món de Clubs de la FIFA de l'any 2005. El campionat es va disputar al Japó entre l'11 i el 18 de desembre de 2005.

## Qualificació

Aquesta edició, corregí els errors de les dues primeres edicions i substituí de forma definitiva la Copa Intercontinental de futbol que ja no es tornà a disputar. El torneig es tornà a dissenyar, amb un nombre menor d'equips, esdevenint un veritable torneig de campions. Hi participaren 6 clubs, un representant per cada confederació continental. Aquests foren:
| Al-Ittihad | Aràbia Saudita | Campió de la Copa de Campions Asiàtica de futbol 2005 |
| Liverpool F.C. | Anglaterra | Campió de la Lliga de Campions de la UEFA 2004/05 |
| Deportivo Saprissa | Costa Rica | Campió de la Copa de Campions de la CONCACAF 2005 |
| Al Ahly | Egipte | Campió de la Copa de Campions Africana de futbol 2005 |
| São Paulo F.C. | Brasil | Campió de la Copa Libertadores de América 2005 |
| Sydney FC | Austràlia | Campió de la Copa Oceànica de Clubs 2005 |

## Format

La competició fou concebuda com un torneig per eliminatòries. Els quatre equips més dèbils s'enfrontaren en els quarts de final. Els dos vencedors s'uniren al campió europeu i sud-americà a les semifinals. Els dos campions disputaren la final mentre que els perdedors de les semifinals disputaren un partit pel tercer lloc i els dels quarts un partit per cinquè lloc.
Les seus del torneig foren:
* Estadi Olímpic de Tòquio (a Tòquio).
* Estadi Toyota (a Toyota).
* Estadi Internacional de Yokohama (a Yokohama), on es disputà la final.

## Resultats
### Primera ronda

* 11-12-2005 (Olympic Stadium: 28,281): Al-Ittihad 1–0 Al Ahly (Noor 78)
* 12-12-2005 (Toyota Stadium: 28,538): Sydney FC 0–1 Deportivo Saprissa (Bolaños 47)

### Semifinals

* 14-12-2005 (Olympic Stadium: 31,510): Al Ittihad 2–3 São Paulo (Noor 33, Al-Montashari 68; Amoroso 16, 47, Rogério Ceni pen 57)
* 15-12-2005 (International Stadium: 43,902): Deportivo Saprissa 0–3 Liverpool (Crouch 3, 58, Gerrard 32)

### Cinquè lloc

* 16-12-2005 (Olympic Stadium: 15,951): Al Ahly 1–2 Sydney FC (Moteab 45; Yorke 35, Carney 66)

### Tercer lloc

* 18-12-2005 (International Stadium: 66,821): Al Ittihad 2–3 Deportivo Saprissa (Kallon 28, Job pen 53; Saborío 13, pen 85; Gómez 89)

### Final

* 18-12-2005 (International Stadium Yokohama: 66,821): São Paulo 1–0 Liverpool (Mineiro 27)

## Premis del torneig

* Pilota d'or: Rogerio Ceni (São Paulo)
* Pilota d'argent: Steven Gerrard (Liverpool)
* Pilota de bronze: Cristian Bolaños (Deportivo Saprissa)
# Blizniukí

Blizniukí (en ucraïnès i en rus Близнюки) és una vila de la província de Khàrkiv, Ucraïna. El 2021 tenia 3.557 habitants.

## Referències

* ↑ «Про утворення та ліквідацію районів. Постанова Верховної Ради України № 807-ІХ.» (en ucraïnès). , 18-07-2020.
* ↑ «Нові райони: карти + склад» (en ucraïnès). Міністерство розвитку громад та територій України.
# Octodon

Octodon és un gènere de rosegadors histricomorfs de la família Octodontidae, coneguts vulgarment com a degús. L'espècie més coneguda és el degú (Octodon degus).

## Taxonomia

* Octodon bridgesi - degú pont (Argentina i Xile)
* Octodon degus - degú (Xile i Argentina)
* Octodon lunatus - degú lluna (nord Xile)
* Octodon pacificus - degú d'illa Mocha (espècie de recent descobriment, solament coneguda en Illa Mocha, petita illa costanera a la VIII Regió del Biobío, zona central de Xile. Té cuir amb llarg pèl, i cua rasa; que marca el primitiu del seu esquema)
# Ateneïta

L'ateneïta, de vegades també atheneïta, és un rar mineral de pal·ladi, mercuri i arsènic. El seu nom fa referència a la deessa Atena, també anomenada Pal·les, d'on prengué el nom l'asteroide Pal·les, el qual donà nom a l'element químic pal·ladi, característic d'aquest mineral. L'atheneïta fou descrita per primera vegada per A.M. Clark, A.J. Criddle i E.E. Fejer el 1974 a partir d'una mostra obtinguda de la Mines Gerais, a Itariba (Brasil).

## Característiques

Químicament és un arsenur de pal·ladi i mercuri de fórmula (Pd,Hg)₃As, de color blanc. La seva composició és paral·lela a la de l'arsenopal·ladinita (Pd8(As,Sb)3), la isomertieita (Pd11Sb2As2) i la meritieita-II (Pd8(Sb,As)3). La seva densitat és de 10.16-10,2 g/cm³, i cristal·litza en el sistema hexagonal. Té una forma cristal·lina bipiramidal dihexagonal. L'estructura atòmica de l'atheneïta és molt similar a la dels carbonis hexagonals que componen el grafit.
Segons la classificació de Nickel-Strunz, l'atheneïta pertany a «02.AC: Aliatges de metal·loides amb PGE» juntament amb els següents minerals: vincentita, arsenopal·ladinita, mertieïta-II, stillwaterita, isomertieïta, mertieïta-I, miessiïta, palarstanur, estibiopal·ladinita, menshikovita, majakita, pal·ladoarsenur, pal·ladobismutarsenur, pal·ladodimita, rodarsenur, naldrettita, polkanovita, genkinita, ungavaïta, polarita, borishanskiïta, froodita i iridarsenita.

## Formació i jaciments

Està associada a depòsits de pal·ladi i or. Apareix juntament amb arsenopal·ladinita, pal·ladseita, isomertieita i hematites. Se n'ha trobat atheneïta a Serra Pelada, al nord del Brasil. També a la regió nord de Pará, Brasil, a la regió nord de Rússia, a la província de Limpopo, Sud-àfrica, i a Karratha, Austràlia. Sol trobar-se associada a altres minerals com: arsenopal·ladinita, palladseita, isomertieita i hematites.

## Referències

* ↑ Handbook of Mineralogy
* ↑ Atheneite on Mindat.org
* ↑ Atheneite dat on Webmineral
* ↑ Garrido, Josep Lluís; Ybarra, Joan Manuel. Nomenclàtor de les espècies minerals, 2010, p. 374 [Consulta: 3 març 2014].
* ↑ Anthony, J.W.; Bideaux, R.A.; Bladh, K.W. [et al.].. «Atheneite». A: Handbook of Mineralogy (pdf). Chantilly, EUA: Mineralogical Society of America, 2005 [Consulta: 4 abril 2012].
# Ali ibn Harb

Alí ibn Harb o Alí ibn Uthman ibn Harb, de malnom az-Zahid (‘l'Asceta’) fou un emir safàrida de Sistan, esmentat a les font amb el títol de Muluk de Nimruz. El seu regnat fou molt breu, el 1225, any en què va morir.
Vers el 1220 la invasió mongola i l'activitat dels ismaïlites de Kuhistan (districte veí de Sistan) havia portat el desordre a Sistan i emissaris ismaïlites van assassinar l'emir safàrida Yamin al-Dawla Bahramshah. Poc després el seu fill Nusrt al-Din fou mort pels mongols i va pujar al tron Shihab al-Din Mahmud ibn Harb (o ibn Uthman ibn Ḥarb) amb el suport de Burak Hadjib, kan Kutlugkhànida de Kirman. Shihab al-Din fou assassinat el 1225 i el va succeir el seu germà Ali, que va morir en el mateix any. El poder va passar a Tadj al-Din Inaltigin, membre de la casa reial de Coràsmia.
# Glorieta de la Vil·la Riu

La Glorieta de la Vil·la Riu és una construcció que forma part de l'Inventari del Patrimoni Arquitectònic Català de la ciutat de Solsona a la comarca del Solsonès.

## Descripció

Aquesta glorieta és dels pocs elements modernistes que hi ha Solsona. És de planta irregular i feta amb totxos i teules vidriades en la coberta. És a la cantonada de l'Avinguda de l'Esport, 3 i del passatge Vil·la Riu.

## Referències

* ↑ Barjau, Santi; Gurri, Francesc. Rutes del modernisme. Barcelona: Generalitat de Catalunya — Departament d’Empresa i Coneixement. Direcció General de Turisme, 2018, p. 71.
* ↑ «Glorieta de la Vil·la Riu». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 8 setembre 2014].
# Camilo Casal Fernández

Antonio Camilo Casal Fernández (Ferrol, 26 de maig de 1963) és un exfutbolista gallec, que ocupava la posició de davanter.

## Trajectòria

Va començar a despuntar al Racing de Ferrol. L'estiu de 1983 fitxa pel Celta de Vigo. Hi romandria sis temporades a l'equip de Balaídos, alternant entre la Segona i la primera divisió, categoria en la qual debuta a la temporada 85/86. No va arribar a consolidar-se com a titular al Celta, tot i que gaudeix de força minuts.
El 1989 marxa al CA Osasuna, on qualla una primera temporada discreta seguida d'una altra en la qual només hi apareix en quatre ocasions. Tampoc hi jugaria massa a l'Albacete Balompié (91/92) i a la SD Compostela (92/93).
La temporada 93/94 retorna al Racing de Ferrol, amb qui disputa dues temporades a la Segona Divisió B abans de penjar les botes.

## Enllaços externs

* Fitxa del jugador
# Marco Antonio Oneto Zúñiga

Marco Antonio Oneto Zúñiga (Viña del Mar, 3 de juny de 1982) és un jugador d'handbol xilè. Es va formar a les categories inferiors del FC Barcelona però va marxar-ne en l'etapa juvenil. El seu equip de formació el va repescar del Logronyo en el mercat d'hivern de la temporada 2008-09.

## Referències

* ↑ «2015 World Championship Roster». IHF. Arxivat de l'original el 20 December 2014. [Consulta: 15 gener 2015].
* ↑ «Barcelona signs Oneto» (en anglès). [Consulta: 15 desembre 2024].
# María Angélica Berea

María Angélica Berea (Buenos Aires, 13 d'abril de 1914 - El Palomar (Buenos Aires) 5 de juliol de 1983) va ser una jugadora d'escacs argentina que tenia el títol de Mestra Internacional Femenina. Va ser campiona femenina de l'Argentina el 1951.
Amb el nom de casada de María Angélica Berea de Montero va participar en el Campionat del món d'escacs femení de 1939 a Buenos Aires (hi ocupà el 15è lloc).
Va jugar en diversos tornejos nacionals i sud-americans, guanyant el títol argentí el 1951.
Això la va permetre jugar al Torneig de Candidates de Moscou 1952 (on ocupà el penúltim lloc) i li va donar el títol de Mestra Internacional Femenina.
Més tard, divorciada, es va casar amb el també jugador d'escacs Francisco Benkö.

## Referències

* ↑ Visa with photo
* 1 2 Gaige, p. 33
* ↑ «The chess games of Maria Berea de Montero». ChessGames.com. [Consulta: 18 gener 2014].
* ↑ Argentina History by Scalise
# Giorgio Ferrara

Giorgio Ferrara (Roma, 19 de gener de 1947 - 18 de maig de 2023) va ser un director de cinema i director artístic italià.

## Biografia

Fill de Maurizio i de Marcella De Francesco (i germà gran de Giuliano), de 1958 a 1961 va viure a Moscou, on el seu pare era corresponsal de l'Unità.
Va començar la seva carrera com a director de teatre, inicialment com a ajudant de Luca Ronconi, després dirigint pel seu compte obres d'autors com Carlo Bernari, Luigi Pirandello, August Strindberg, Francesca Sanvitale, Carlo Goldoni, Enzo Siciliano, Franca Valeri, Natalia Ginzburg, Cesare Musatti, Corrado Augias, amb actors com Adriana Asti (que es va convertir en la seva dona el 1982), Valeria Moriconi, Andrea Giordana, Franco Citti, Gato Barbieri, Paolo Bonacelli, Ilaria Occhini, Ugo Pagliai.
Per al cinema, va dirigir Un cuore semplice (premi especial al David di Donatello 1977 i Nastro d'argento a la millor direcció novell) i Tosca e altre due.
També va ser director d'òperes amb l'Orquestra Simfònica Giuseppe Verdi de Milà.
Del 2003 al 2007 va dirigir l'Institut Italià de Cultura de París; i del 2007 al 2020 el Festival dei Due Mondi.
Va morir el 18 de maig de 2023 a Roma a l'edat de 76 anys.

## Filmografia
### Cinema

* Un cuore semplice (1977)
* L'addio a Enrico Berlinguer – documental (1984)
* Caccia alla vedova (1991)
* Tosca e altre due (2003)

### Televisió

* Addavenì quel giorno e quella sera – sèrie de televisió (1979)
* L'uomo che ho ucciso –telefilm (1996)
* Avvocati – sèrie de televisió (1998)

## Referències

* ↑ «Morto a 76 anni il regista Giorgio Ferrara». La Repubblica, 18 maggio 2023.
* ↑ Candida Morvillo, I 70 anni di Giorgio Ferrara, "Corriere della Sera", 5 marzo 2017
* ↑ «Festival dei Due Mondi: sarà Monique Veaute nuovo direttore. Si chiude l'era Ferrara.», 11-02-2020.
* ↑ «Morto il regista Giorgio Ferrara». ANSA, 18 maggio 2023.
# Alicia Coutts

Alicia Coutts (Brisbane, Austràlia 1987) és una nedadora australiana, especialista en estils, crol i papallona. Coutts ha guanyat cinc medalles olímpiques.

## Biografia

Va néixer el 14 de setembre de 1987 a la ciutat de Brisbane, població situada a l'estat de Queensland (Austràlia).

## Carrera esportiva

Coutts va participar, als 20 anys, en els Jocs Olímpics d'Estiu de 2008 realitzats a Pequín (República Popular de la Xina), on va finalitzar en cinquena posició en la prova dels 200 metres lliures, aconseguint així un diploma olímpic. En els Jocs Olímpics d'Estiu de 2012 celebrats a Londres (Regne Unit) es convertí en una de les reines de la piscina olímpica a l'aconseguir guanyar cinc medalles: la medalla d'or en la prova dels relleus 4x100 metres lliures al costat de Cate Campbell, Brittany Elmslie i Melanie Schlanger; la medalla de plata en la prova dels relleus 4x200 metres lliures, fent equip amb Bronte Barratt, Melanie Schlanger i Kylie Palmer; en la de relleus 4x100 metres estils fent equip amb Emily Seebohm, Leisel Jones i Melanie Schlanger; i la prova dels 200 metres estils; i la medalla de bronze en la prova dels 100 metres papallona.
Al llarg de la seva carrera ha guanyat tres medalles en el Campionat del Món de natació, dues d'elles de plata; cinc medalles d'or en els Jocs de la Commonwealth; i tres medalles en els Campionats de Natació Pan Pacific, dues d'elles de plata.
# Sous

Sous és una antiga entitat de població de masies disperses del municipi altempordanès d'Albanyà, actualment deshabitada.

## Història

Sous tenia centre a l'església de Sant Llorenç de Sous, situada en un replà entre el cim de la muntanya del Mont i els cingles de Roca Pastora.
Les principals cases de pagès són el Soler, els Ferres i Puigbalí, a més de les restes de les Basses, el Bac, el Serrat les Perdius, les Trioles i la Guiola (a tramuntana), i al voltant de Sant Llorenç de Sous, les cases de Rocapastora, Corral de l'Abat, l'Hostatgeria, el Castellar, la Bora, Roca Rovira i Esparreguera (a migdia).
Antigament Sous era un terme independent que el 1846 va ser agregat a l'extingit municipi de Bassegoda, adscrit a la comarca de la Garrotxa, el qual tenia per capital Lliurona.
Amb el canvi d'adscripció municipal a Albanyà, el 1969, Sous va deixar de pertànyer a la comarca de la Garrotxa.

## Referències

* ↑ Carreres, Joan; Vilar, Josep. Albanyà i Bassegoda (en català). Diputació de Girona, 2018. ISBN 978-84-15808-65-7.
* ↑ Albet, Abel. «La pervivéncia deis municipis i la divlsló comarcal». Revista de Girona p. 11, 01-06-2000. [Consulta: 4 novembre 2023].
* ↑ Burgueño, Jesús; Gras, M. Mercè. Atles de la Catalunya Senyorial. Els ens locals en el canvi de règim (1800-1860). Barcelona: ICGC, 2014. ISBN 978-84-393-9138-8.
Viccionari
# Camilo Gonsar

Camilo González Suárez-Llanos (Sarria, 1931), més conegut com a Camilo Gonsar és un escriptor gallec, membre de l'anomenada nova narrativa gallega de finals del segle xx.
Va estudiar el batxillerat en Vigo i va cursar les carreres de Filosofia i Dret en Madrid. Després de viure durant un temps en Londres, va ser professor de la Universitat de Syracusa, Nova York, i després professor de filosofia en un institut de secundària des de 1964 fins a la seva jubilació.

## Obra

* Lonxe de nós e dentro, 1961 (relats)
* Como calquera outro día, 1962 (novel·la)
* Cara a Times Square, 1980 (novel·la)
* A desfeita (semirreprotaxe), 1983 (novel·la; Premi de la Crítica de narrativa gallega)
* Cemento e outras escenas, 1994 (narrativa)
* Arredor do non, 1995 (narrativa)
* A noita da aurora, 2003 (novel·la)

## Enllaços externs

* (gallec) Biografia i bibliografia amb motiu de l'entrada el 2002 en la Reial Acadèmia Gallega. Arxivat 2006-10-20 a Wayback Machine.
# Campionat del Món de natació de 1986

El Campionat del Món de natació de 1986 fou una competició esportiva que es realitzà entre els dies 13 i 23 d'agost de 1986 a la ciutat de Madrid (Espanya) sota l'organització de la Federació Internacional de Natació (FINA), esdevenint la cinquena edició d'aquesta competició mundial.
Es realitzaren competicions de natació, natació sincronitzada, salts i waterpolo.

## Proves

* Natació al Campionat del Món de natació de 1986
* Natació sincronitzada al Campionat del Món de natació de 1986
* Salts al Campionat del Món de natació de 1986
* Waterpolo al Campionat del Món de natació de 1986

## Medaller

Seu
| Posició | País | Or | Plata | Bronze | Total |
| 1 | RDA | 14 | 12 | 4 | 30 |
| 2 | Estats Units | 9 | 10 | 13 | 32 |
| 3 | Canadà | 4 | 2 | 2 | 8 |
| 4 | RFA | 4 | 2 | 1 | 7 |
| 5 | Hongria | 3 | 0 | 0 | 3 |
| 6 | R.P. de la Xina | 2 | 4 | 1 | 7 |
| 7 | Unió Soviètica | 2 | 3 | 7 | 12 |
| 8 | Romania | 1 | 0 | 1 | 2 |
| 9 | Austràlia | 1 | 0 | 0 | 1 |
| 9 | Iugoslàvia | 1 | 0 | 0 | 1 |
| 11 | Itàlia | 0 | 3 | 0 | 3 |
| 12 | Països Baixos | 0 | 1 | 4 | 5 |
| 13 | Bulgària | 0 | 1 | 1 | 2 |
| 13 | França | 0 | 1 | 1 | 2 |
| 13 | Suïssa | 0 | 1 | 1 | 2 |
| 16 | Nova Zelanda | 0 | 1 | 0 | 1 |
| 17 | Japó | 0 | 0 | 2 | 2 |
| 17 | Regne Unit | 0 | 0 | 2 | 2 |
| 19 | Dinamarca | 0 | 0 | 1 | 1 |
| Total | Total | 41 | 41 | 41 | 123 |

## Enllaços externs

* (anglès) Portal de la FINA
# Prudianka

Prudianka (en ucraïnès i en rus Прудянка) és una vila de la província de Khàrkiv, Ucraïna. El 2021 tenia 1.778 habitants.

## Referències

* ↑ «Про утворення та ліквідацію районів. Постанова Верховної Ради України № 807-ІХ.» (en ucraïnès). , 18-07-2020.
* ↑ «Нові райони: карти + склад» (en ucraïnès). Міністерство розвитку громад та територій України.
# Port des Orats

El Port des Orats, o cala de Ses Orats, és una platja urbana del municipi de Begur (Baix Empordà), situada al nucli de Fornells. Té una llargada de 13,6 m, formada per sorra gruixuda, grava i còdols. Està densament rodejada de cases d'estiueig. Domina el port la casa dita el Paradís (des d’on és tradició que Ferran Agulló qualificà per primera vegada aquest litoral amb el nom de Costa Brava) i que ha estat convertit posteriorment en l'Hotel Aiguablava.
El 2022 l'Ajuntament de Begur va construir el tram de camí de ronda que uneix el Port des Orats amb la platja d'en Malaret, evitant el pas per propietats privades i donant continuïtat així al recorregut que va de la cala d'Aiguablava fins al port de Fornells.

## Referències

* ↑ «Mapa topogràfic de Catalunya». Institut Cartogràfic i Geològic de Catalunya.
* ↑ «Cala Ses Orats». Visita Costa Brava.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* ↑ «Begur». Gran Enciclopèdia Catalana.
* ↑ «Finalitzen les obres d’arranjament a la cala de Ses Orats». Ajuntament de Begur, 08-07-2022.
# Allan McLeod Cormack

Allan McLeod Cormack (Johannesburg, Sud-àfrica 1924 - Boston, EUA 1998) fou un físic estatunidenc, d'origen sud-africà, guardonat amb el Premi Nobel de Medicina o Fisiologia l'any 1979.

## Biografia

Va néixer el 23 de febrer de 1924 a la ciutat de Johannesburg, capital de la província de Gauteng. Va estudiar enginyeria electrònica i física a la Universitat de Ciutat del Cap, on es graduà el 1944 i amplià estudis en cristal·lografia el 1945. Entre 1947 i 1949 es traslladà a Anglaterra com a estudiant de recerca a la Universitat de Cambridge. El 1956 emigrà als Estats Units per esdevenir professor a la Universitat Tufts de Medford, població situada a l'estat nord-americà de Massachusetts. L'any 1966 aconseguí la nacionalitat nord-americana.
Morí el 7 de maig de 1998 a la ciutat de Boston, a l'estat de Massachusetts, a conseqüència d'un càncer.

## Recerca científica

Especialista en física de partícules va investigar un procediment, denominat tomografia axial computada (TAC), per va permetre detectar la presència de qualsevol tumor al cos humà, eliminant així les confusions que es creen a l'obtenir una placa de raigs X. Els seus treballs permeteren la posterior creació del primer escàner de tomografia axial l'any 1972 en un grup liderat per Godfrey Hounsfield.
L'any 1979 li fou concedit el Premi Nobel de Medicina o Fisiologia, juntament amb Godfrey Hounsfield, pel descobriment i desenvolupament de la Tomografia axial computada.

## Enllaços externs

* «Allan McLeod Cormack» (en anglès). The Nobel Prize. The Nobel Foundation.